જેમકે મુસ્લિમ લોકો સ્ત્રીને બુરખામાં રાખે છે. સ્વામીનારાયણના અમુક સાધુઓ સ્ત્રીઓનું મોઢું જોતા નથી. આમ કરવાથી પુરુષની કામુકતાને ઉત્તેજન ન મળે એ પ્રકારનું વલણ હોય છે. પણ આ બધું યથા યોગ્ય તો ન જ ગણાય. નદીનું કરોડો લીટર પાણી બાષ્પી ભવન દ્વારા ઉડી જતું હોય અને તે બાષ્પીભવનને રોકવાનો ઉપાય ન હોય તેવા સંજોગોમાં નદીના એક લોટાની મર્યાદા બિન અસરકારક છે. સ્ત્રીઓનું મોઢું માત્ર ન જોવાથી મનુષ્ય કામુકતાને ઘટાડી શકે છે તે સૌ માટે લાગુ પડી ન શકે. સ્ત્રીઓની અવમાનના અને તેમાં પણ પારકાની સ્ત્રીઓની (દુશ્મનોની સ્ત્રીઓની) અવમાનના મુસ્લિમોમાં વિશેષ જોવા મળી છે. સ્વામીનારાયણના અમુક સાધુઓ જેઓ સ્ત્રી માત્રનું મોઢું જોવાનું ટાળે છે. જો કે આ સાધુઓએ તો ફક્ત પોતાના પુરતું જ આ વલણ મર્યાદિત રાખ્યું છે તેથી તે વિષે કશું કહેવાનું રહેતું નથી.